Diari Oficial de la Generalitat Valenciana


Sumari del DOGV 4747, del 06-05-2004 (2004/4198)

RESOLUCIÓ de 14 d'abril de 2004, del director general d'Energia, per la qual s'autoritza temporalment el canvi de característiques del gas que s'ha de subministrar d'acord amb la clàusula tercera de la resolució sobre concessió administrativa a Distribuidora de Gas Canalizado de la Comunidad Valenciana, SA, per a la prestació del servici públic de distribució i subministrament de gas canalitzat per a usos domèstics, comercials i a xicotetes indústries al terme municipal de Monòver de la província d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/4198


Data del document
:   14-04-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Monòver
    * gas
    * empresa privada

RESOLUCIÓ de 14 d'abril de 2004, del director general d'Energia, per la qual s'autoritza temporalment el canvi de característiques del gas que s'ha de subministrar d'acord amb la clàusula tercera de la resolució sobre concessió administrativa a Distribuidora de Gas Canalizado de la Comunidad Valenciana, SA, per a la prestació del servici públic de distribució i subministrament de gas canalitzat per a usos domèstics, comercials i a xicotetes indústries al terme municipal de Monòver de la província d'Alacant. [2004/E4198]
  
Vist l'escrit presentat per Gas Alicante, SA, empresa titular del dret a la distribució de gas natural en el terme municipal de Monòver (Alacant), en el qual sol·licita l'autorització per a la instal·lació i subministrament transitori de gas propà en el terme municipal de Monòver, fins que siga possible el subministrament de gas natural a la citada localitat des de la xarxa bàsica de gasoductes.
  
Atés la Resolució de 17 de setembre de 1998, per la qual es va atorgar la concessió administrativa per a la prestació del servici públic de distribució i subministrament de gas canalitzat, per a usos domèstics, comercials i xicotetes indústries i el tipus de gas autoritzat és el gas natural procedent de gasoducte.
  
Atés que la clàusula tercera de la indicada resolució preveu que el canvi de característiques de gas subministrat o la substitució per un altre intercanviable requerix l'autorització de la Direcció General d'Indústria i Energia actualment Direcció General d'Energia de la Conselleria d'Infrastructures i Transport.
  
Atés que fins al moment present no ha sigut possible el subministrament de gas natural des de la xarxa de gasoductes.
  
Vist l'informe favorable emés per la Unitat Territorial d'Energia d'Alacant, esta Direcció General d'Energia, resol:
  
Autoritzar temporalment el canvi de característiques del gas que s'ha de subministrar al terme municipal de Monòver (Alacant) d'acord amb les següents condicions:
  
- Tipus de gas: propà comercial canalitzat des de depòsits de distribució.
  
- Característiques: la xarxa es dissenyarà i construirà per a distribuir gas natural i d'acord amb les característiques indicades en el projecte de concessió.
  
A partir del moment en què el gas natural procedent del gasoducte estiga disponible al terme municipal de Monòver (Alacant), es procedirà a la substitució del subministrament de gas propà per gas natural, en el termini màxim de quatre mesos.
  
Esta substitució de gas propà a gas natural serà gratuïta per a l'usuari final i el procediment d'intercanvi es realitzarà d'acord amb el document que prèviament es presentarà en l'administració, en el qual necessàriament constaran les proves que cal realitzar segons s'indica en la reglamentació vigent (Decret 2913/1973, de 26 d'octubre), així com la inspecció i el correcte funcionament de la instal·lació.
  
En el termini d'un mes, a partir de la publicació d'esta resolució en el Diari Oficial de la Generalitat Valenciana, el titular presentarà els projectes tècnics que resulten necessaris reglamentàriament, que seran sotmesos a l'aprovació de la Unitat Territorial d'Energia d'Alacant.
  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infrastructures, en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.